Document ID: 32007D0191

ΑΠΌΦΑΣΗ ΤΗΣ ΕΠΙΤΡΟΠΉΣ
της 26ης Μαρτίου 2007
για την τροποποίηση της απόφασης 2006/594/ΕΚ για τον καθορισμό ενδεικτικής κατανομής ανά κράτος μέλος των πιστώσεων ανάληψης υποχρεώσεων στο πλαίσιο του στόχου «Σύγκλιση» κατά την περίοδο 2007-2013 όσον αφορά τη Βουλγαρία και τη Ρουμανία
[κοινοποιηθείσα υπό τον αριθμό Ε(2007) 1290]
(2007/191/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1083/2006 του Συμβουλίου, της 11ης Ιουλίου 2006, περί καθορισμού γενικών διατάξεων για το Ευρωπαϊκό Ταμείο Περιφερειακής Ανάπτυξης, το Ευρωπαϊκό Κοινωνικό Ταμείο και το Ταμείο Συνοχής και για την κατάργηση του κανονισμού (ΕΚ) αριθ. 1260/1999 (1), και ιδίως το άρθρο 18 παράγραφος 2,
Εκτιμώντας τα ακόλουθα:
(1)
Η Επιτροπή, με την απόφαση 2006/594/ΕΚ της Επιτροπής (2), καθόρισε ενδεικτική κατανομή ανά κράτος μέλος των πιστώσεων ανάληψης υποχρεώσεων στο πλαίσιο του στόχου «Σύγκλιση» για την περίοδο 2007-2013.
(2)
Μετά την προσχώρηση της Βουλγαρίας και της Ρουμανίας, θα πρέπει να καθοριστούν για τις χώρες αυτές τα ενδεικτικά ποσά των πιστώσεων ανάληψης υποχρεώσεων όσον αφορά τις περιφέρειες που είναι επιλέξιμες για χρηματοδότηση από τα διαρθρωτικά ταμεία στο πλαίσιο του στόχου «Σύγκλιση».
(3)
Ως εκ τούτου, η απόφαση 2006/594/ΕΚ πρέπει να τροποποιηθεί αναλόγως.
(4)
Για λόγους σαφήνειας και ασφάλειας δικαίου, η παρούσα απόφαση πρέπει να αρχίσει να εφαρμόζεται από την ημερομηνία προσχώρησης της Βουλγαρίας και της Ρουμανίας,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η απόφαση 2006/594/ΕΚ τροποποιείται ως εξής:
1)
Το παράρτημα Ι αντικαθίσταται από το παράρτημα Ι της παρούσας απόφασης.
2)
Το παράρτημα ΙΙΙ αντικαθίσταται από το παράρτημα ΙΙ της παρούσας απόφασης.
Άρθρο 2
Η παρούσα απόφαση αρχίζει να εφαρμόζεται από την 1η Ιανουαρίου 2007.
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 26 Μαρτίου 2007.

Labels: 2
18
15
19